1α. ΠΡΟΕΔΡΙΚΟΝ ΔΙΑΤΑΓΜΑ της 19/24 Μαΐου 1928 Περί υποβολής μηνιαίων καταστάσεων εις τον υπουργόν των Οικονομικών υπό των εν Ελλάδι Τραπεζών. Εκδίδεται συμφώνως προς το άρθρ. 13 Ν.Δ. 10 Νοεμ. 1927 κυρωθέντος δια του Νόμου 3424 (12.Θε.1). Άρθρον μόνον Πάσα τράπεζα εκτελούσα εργασίας εν Ελλάδι, πλην της Τραπέζης της Ελλάδος, υποχρεούται να υποβάλη εις τον υπουργόν των Οικονομικών μηνιαίαν κατάστασιν των λογαριασμών αυτής, υπογραφομένην υπό δύο υπευθύνων οργάνων της Τραπέζης. Η κατάστασις αύτη, υποβαλλομένη το βραδύτερον δέκα ημέρας από της λήξεως του μηνός, εις ον αναφέρεται, θέλει συντάσσεται κατά το αμέσως κατωτέρω υπόδειγμα. Το εν τω παρόντι Δ/τι περιληφθέν υπόδειγμα, τροποποιηθέν και υπό του Π.Δ. της 7/11 Αυγ. 1930, ετροποποιήθη είτα υπό του Β.Δ. 14/18 Μαΐου 1937 (κατωτ. αριθ. 6), ένθα και παρατίθεται. 